Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta).

(2020/C 73/08)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Ribera del Duero”

Viitenumero: PDO-ES-A0626-AM04

Tiedonannon päivämäärä: 20. marraskuuta 2019

HYVÄKSYTYN MUUTOKSEN KUVAUS JA PERUSTELUT

1. Valkoviinien ja merkinnän ”clarete” sisällyttäminen eritelmään (tuote-eritelmän 2 kohta ja yhtenäisen asiakirjan 1.4 kohta)

Kuvaus ja perustelut

SAN-nimitykseen ”Ribera del Duero” sisällytetään valkoviinit ja synonyymi ”clarete” lisätään roseeviinien kuvaukseen, jotta voitaisiin parantaa viinien menestymistä markkinoilla.

Sääntelyneuvosto katsoo, että alueella on riittävästi etenkin 20 viime vuoden ajalta ja pääasiassa Albillo Mayor -alkuperäislajikkeeseen perustuvaa kokemusta valkoviinien tuotannosta, jotta nämä tuotteet voidaan sisällyttää SAN-nimitykseen ”Ribera del Duero”.

Halu jatkaa näiden perinteisten valkoviinilajikkeiden viljelyä alueella, näiden lajikkeiden geneettinen monimuotoisuus, mediavaikutus ja viinien kaupallinen menestys markkinoilla ovat syitä, joiden vuoksi sääntelyneuvosto on laatinut säännöt lajikkeiden sisällyttämiseksi eritelmään, sillä tätä on toivottu jo pitkään.

Tällä hetkellä on olemassa ainakin 25 viininvalmistamoa, jotka pitävät kaupan tätä Albillo Mayor -lajikkeeseen perustuvaa valkoviinityyppiä, yleensä SMM-nimityksellä ”Vino de la Tierra de Castilla y León”. Viinit ovat menestyneet erittäin hyvin (viisi Albillo Mayor -viiniä on saanut yli 91 pistettä arvostetun The Wine Advocate -lehden listauksissa).

Merkintä ”Clarete” on lisätty roseeviinien kuvaukseen, sillä toimijat ovat pyytäneet tätä. Toimijat haluavat, että alueella käytetään jatkossakin tätä perinteistä merkintää, joka määrittelee nämä viinit niiden värin mukaan. Tämän merkinnän lisääminen eritelmään ei aiheuta muutoksia edellytyksiin ja tuotantomenetelmiin.

Muutostyyppi: tavallinen

Sekä valkoviinit että clarete-viinit (clarete-viinit ovat samanlaisia kuin roseeviinit, mutta niillä on alueella perinteisesti käytetty nimi; nimi viittaa viinien väriin, ja se tunnustetaan merkintöjä koskevassa kansallisessa lainsäädännössä) sisällytetään luokkaan ”Viinit”, joka on edelleen ainoa tuote-eritelmässä vahvistettu luokka. Tämä muutos ei muuta, lisää tai poista mitään viiniluokkaa. Täten se ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

2. Valkoviinien fysikaalis-kemiallisten ominaisuuksien kuvaus (tuote-eritelmän 2 kohta ja yhtenäisen asiakirjan 1.4 kohta)

Kuvaus ja perustelut

Määritellään analyyttiset ominaisuudet, joita on noudatettava, jotta valkoviinit vastaavat tuote-eritelmää ja niistä voidaan käyttää SAN-nimitystä ”Ribera del Duero”.

Uuden viinityypin sisällyttäminen eritelmään edellyttää, että sen fysikaalis-kemialliset ominaisuudet määritellään vähintään Euroopan parlamentin ja neuvoston asetuksen (EU) N:o 1308/2013 ja Euroopan parlamentin ja neuvoston asetuksen (EU) N:o 1306/2013 soveltamissäännöistä 17 päivänä lokakuuta 2018 annetun komission täytäntöönpanoasetuksen (EU) 2019/34 20 artiklassa määritettyjen ehtojen mukaisesti.

Muutostyyppi: tavallinen

Muutoksella mukautetaan fysikaalis-kemiallisia ominaisuuksia, mutta se ei aiheuta merkittävää muutosta lopputuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

3. Aistinvaraisten ominaisuuksien uudelleenmäärittely (tuote-eritelmän 2 kohta ja yhtenäisen asiakirjan 1.4 kohta)

Kuvaus ja perustelut

Määritellään uudelleen aistinvaraiset ominaisuudet, jotka eri viiniluokkien on täytettävä, jotta niistä voidaan käyttää SAN-nimitystä ”Ribera del Duero”. Määritelmä saadaan näin paremmin vastaamaan nykyisiä aistinvaraisia analyysimenetelmiä.

Lisätään eritelmään aistinvaraiset ominaisuudet, jotka SAN-nimityksen valkoviinien on täytettävä.

Sen kokemuksen perusteella, jota sääntelyneuvosto on saanut maaseuturahaston rahoittamassa hankkeessa ”Analyyttisten työkalujen kehittäminen Kastilia ja Leónin SAN-nimitysten maistelukomiteoiden tekemien aistinvaraisten analyysien standardisointiin”, päätettiin laatia aiempaa tarkemmat määritelmät eri tuotetyypeistä ja lisätä eritelmään lukuisia johdantona toimivia määritelmiä, joilla selitetään ja selkeytetään viinien tulkintaa. Muutoksella vastataan erityisesti pyrkimyksiin kuvata paremmin ominaisuuksia, jotka eri viinityypeillä on oltava, ja pyrkimyksiin tukea parhaillaan kehitettävien, standardin UNE-EN ISO/IEC 17025:2017 mukaisten aistinvaraisten analyysimenetelmien käyttöönottoa.

Valkoviinien kuvaamiseksi on käytetty edellä mainitun raportin tietoja (raportti sisältää joitain olennaisia viittauksia) sekä esimerkiksi sääntelyneuvoston tutkimus- ja testausosastolla vuosien mittaan kerättyjä kuvauksia tästä viinityypistä, josta alueella on runsaasti kokemusta.

Tämä ei muuta tuotteen ominaisuuksia, vaan pikemminkin tarjoaa uusien aistinvaraisten analyysimenetelmien mukaisen tarkemman kuvauksen.

Muutostyyppi: tavallinen

Muutoksella mukautetaan aistinvaraisia ominaisuuksia, mutta se ei aiheuta merkittävää muutosta suojattuun tuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

4. Viljelymenetelmien tarkistaminen (tuote-eritelmän 3 kohdan a alakohta ja yhtenäisen asiakirjan 1.5.1 kohta)

Kuvaus ja perustelut

Määritellään suojattujen viinien tuottamiseen käytetyiltä Albillo Mayor -lajikkeen rypäleilta edellytetty luontainen vähimmäispitoisuus.

Ottaen huomioon, että raikkaus on tärkeää tässä viinityypissä, ja Instituto Tecnológico Agrario Castilla y León -instituutin (Kastilia ja Leónin maataloustekniikkainstituutti, ITACyL) Albillo Mayor -lajikkeen kloonivalinnan aikana saama kokemus ja laatimat raportit tämän parametrin vähimmäiskynnys päätettiin asettaa 17,9 Brix-asteeseen (10,5 Baumé-astetta). Päätökseen vaikuttivat myös tämäntyyppisen valkoviinien raikkautta suosiva markkinatrendi ja vuosikertojen selvät säähän liittyvät erot.

Lisäksi päätettiin ilmoittaa parametrit Brix-asteina, koska helpottaa sadonkorjuun valvontatehtävien asettamista.

Muutostyyppi: tavallinen

Muutoksella mukautetaan pelkästään niitä edellytyksiä, jotka koskevat rypäleitä alkuvaiheessa. Se ei aiheuta merkittävää muutosta suojattuun tuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

5. Tuotantoedellytyksiä koskeva muutos: uutosmäärä (tuote-eritelmän 3 kohdan b alakohta ja yhtenäisen asiakirjan 1.5.1 kohta)

Kuvaus ja perustelut

Uutosmäärä nostetaan 70 litrasta 72 litraan viiniä sataa kilogrammaa rypäleitä kohti.

Viime vuosina viininvalmistamojen uudet teknologiat, jäähdyttäminen ja tyhjiösuodattimien käyttö rypälemehun luokittelussa ovat johtaneet siihen, että voidaan käyttää suurempi määrä rypälemehua aiheuttamatta kuitenkaan liian suurta kuormitusta, joka vaikuttaisi kielteisesti laatuun. Tuloksena on suurempi uutosmäärä mutta sama tuote-eritelmässä edellytetty laatutaso.

Muutostyyppi: tavallinen

Muutos ei aiheuta merkittävää muutosta suojattuun tuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

6. Kypsytysolosuhteet ja -ajat (tuote-eritelmän 3 kohdan b alakohta ja yhtenäisen asiakirjan 1.5.1 kohta)

Kuvaus ja perustelut

Kypsytysolosuhteita ja -aikoja koskevat säännöt on siirretty 8 kohdasta 3 kohtaan, koska tätä pidetään tarkoituksenmukaisempana.

Kypsytysolosuhteita ja -aikoja koskevia sääntöjä ei ole muutettu – ne on vain siirretty 8 kohdan b alakohdan 3 alakohdasta ”Merkintöjä koskevat säännöt”, jossa ne sisältyivät perinteisten ja valinnaisten merkintöjen käyttöä koskeviin sääntöihin, 3 kohdan b alakohdan 3 alakohtaan ”Erityiset viininvalmistusmenetelmät, kypsytysolosuhteet”.

Samalla on käytetty hyväksi mahdollisuus selkeyttää kypsytysaikojen laskentaa ja määrätä, että tässä kohdassa mainitut kypsytysajat eivät saa missään tapauksessa alkaa ennen sadonkorjuuvuoden lokakuun 1. päivää. Perinteisten merkintöjen ”RESERVA” ja ”GRAN RESERVA” käyttöä varten edellytettyjen vähimmäiskypsytysaikojen laskenta alkaa, kun viinierä kaadetaan tammitynnyreihin.

Lisäksi tynnyreiden enimmäistilavuudesta on sääntö, jolla taataan, että tynnyrit ovat lopputuotteen laadun kannalta sopivia (330 perinteisten merkintöjen ja 600 Roble/Barrica-merkinnän osalta).

Muutostyyppi: tavallinen

Muutos koskee ainoastaan siirtoa eri kohtaan ja selvennystä. Se ei aiheuta merkittävää muutosta suojattuun tuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

7. Muutos viininvalmistusta koskeviin rajoituksiin: punaviinilajikkeiden määrät (tuote-eritelmän 3 kohdan c alakohta ja yhtenäisen asiakirjan 1.5.1 kohta)

Kuvaus ja perustelut

SAN-nimityksen ”Ribera del Duero” punaviinien lajikekoostumus määritellään uudelleen nostamalla Red Grenache -lajikkeen sallittu osuus 25 prosenttiin, koska kyseisen lajikkeen arvostus kasvaa markkinoilla.

Hyväksytyn Red Grenache -lajikkeen sallittu määrä päätettiin nostaa määrään, joka vastaa muiden hyväksyttyjen punaviinilajikkeiden sallittuja määriä. Muutoksella vastataan esitettyihin toiveisiin, sillä tämän lajikkeen vivahteita pidetään miellyttävinä. Tämä ei kuitenkaan vaikuta lajikkeen käyttöön, sillä Tempranillo- tai Tinto Fino- tai Tinta del Pais -lajikkeen vähimmäismäärä on edelleen 75 prosenttia. Useat toimijat käyttävät jo tätä lajiketta yhä enemmän. He muistuttavat, että viiniasiantuntijat ovat antaneet korkeita pisteitä näille viineille ja myös sellaisille viineille, joista SAN-nimitystä ei voida käyttää sen vuoksi, että tämän lajikkeen osuus on niissä nimityksessä sallittua suurempi. Red Grenache -lajiketta on perinteisesti käytetty paljon alueen punaviineissä. Näin ollen sen perinteinen luonne ja yhteys alueeseen on näytetty toteen.

Lisäksi alueella olevat Red Grenache -lajikkeen viljelylohkot ovat aito genotyyppisen vaihtelevuuden lähde, koska ne on valikoitu massal selection ‐periaatteella sukupolvien kuluessa, ja ne ovat sen vuoksi sopeutuneet täydellisesti alueeseen. Sääntelyneuvosto haluaa säilyttää tämän tilanteen ja edistää tätä arvoa erityisesti, jotta alueella pystytään jatkossa selviämään muuttuvista tilanteista, etenkin ilmaston lämpenemisestä.

Tämän lajikkeen laajemmasta käytöstä on hyötyä myös, kun pyritään vastaamaan markkinoilla vallitsevaan entistä raikkaampien viinien kysyntään, koska lajikkeella voidaan todennäköisimmin tuottaa tällaisia viinejä.

Muutostyyppi: tavallinen

Muutos ei aiheuta merkittävää muutosta suojattuun tuotteeseen, vaan tuote säilyttää yhteydessä maantieteelliseen alueeseen kuvatut ominaisuutensa ja profiilinsa, jotka ovat seurausta luonnollisten ja inhimillisten tekijöiden vuorovaikutuksesta. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

8. Muutos viininvalmistusta koskeviin rajoituksiin: valkoviinilajikkeiden määrät (tuote-eritelmän 3 kohdan c alakohta ja yhtenäisen asiakirjan 1.5.1 kohta)

Kuvaus ja perustelut

Määritetään suojattujen valkoviinien sallitut lajikemäärät. Tämä koskee etenkin Albillo Mayor -päälajiketta.

Rekisteröidyt toimijat tuottavat markkinoille yhä enemmän valkoviinejä, joita alkuperänimitys ei kuitenkaan kata ja jotka sisältävät suuren määrän kotoperäistä Albillo Mayor -lajiketta. Tämä seikka voidaan ottaa sopivalla tavalla huomioon tekemällä lajikkeesta päälajike ja asettamalla sen vähimmäismäärä 75 prosenttiin. Tässä voidaan käyttää samaa perustelua kuin alueen punaviinien osalta. Tempranillo-punaviinilajikkeen vähimmäismäärä on myös 75 prosenttia.

Alkuperänimitystä ”Ribera del Duero” ja sen sääntelyneuvostoa koskevan asetuksen ensimmäisessä siirtymäsäännöksessä todetaan seuraavaa:

Yksi. – 21. heinäkuuta 1982 annetun määräyksen kolmannen siirtymäsäännöksen mukaisesti sääntelyneuvosto voi hyväksyä suojattujen viinien valmistamisen tuotantoalueen viinitarhojen rypäleistä silloin kun tilalla viljellään useita lajikkeita, mutta edellyttäen että tässä asetuksessa hyväksyttyjen lajikkeiden viljelyosuus on suurin.

Lisäksi on harkittu eritelmän muuttamista tulevaisuudessa, jotta eritelmään voidaan sisällyttää uusia viinityyppejä. Tämän vuoksi on aiheellista varmistaa, että kotoperäisen lajikkeen tyypilliset ominaisuudet säilyvät, sekä säilyttää liikkumavara muiden perinteisten lajikkeiden sallimiseksi viineissä edellyttäen, että tulevat tekniset tutkimukset mahdollistavat sen.

Tässä yhteydessä on lisättävä, että alueella tuotettuja viinejä, joiden päälajike on Albillo Mayor, pidetään kaupan laadukkaina erikoisviineinä, ja yleensä niiden hinnat ovat korkeita verrattuna siihen viiniluokkaan, johon ne kuuluvat, minkä vuoksi ne ovat arvokkaita valkoviinejä.

Muutostyyppi: tavallinen

Kuten edellä on perusteltu, valkoviinien lisäämistä eritelmään ei voida pitää muutoksena EU:n tasolla. Sen jälkeen kun nämä viinit on lisätty eritelmään, määritetään niiden tuotantosäännöt ja rajoitteet, joilla säilytetään alueen viinien keskeiset ominaisuudet. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

9. Maantieteellisen alueen tarkistaminen (tuote-eritelmän 4 kohta ja yhtenäisen asiakirjan 1.6 kohta)

Kuvaus ja perustelut

Tarkistetaan maantieteellinen alue.

Rajattua aluetta ei ole muutettu. Ainoat päivitykset koskevat alueen muodostavien paikkojen nimiä, sillä alkuperänimityksen käyttöönoton jälkeen on tehty muutoksia kuntarajoihin ja paikallisiin viranomaisiin.

Muutostyyppi: tavallinen

Itse aluetta ei ole muutettu, vaan pelkästään kyseisen kohdan sanamuotoa.

10. Albillo mayor -lajikkeen hehtaarikohtaisen tuotoksen enimmäismäärän sisällyttäminen eritelmään (tuote-eritelmän 5 kohta ja yhtenäisen asiakirjan 1.5.2 kohta)

Kuvaus ja perustelut

Kuvaus ja perustelut: Lisätään eritelmään Albillo Mayor -lajikkeen hehtaarikohtaisen tuotannon enimmäismäärä, joka on 9 500 kg/ha.

Vaikka lajikkeiden tuottavuus saattaa vaihdella Ribera del Duero -alueella, ITACyL-instituutin Albillo Mayor -lajikkeen kloonivalinnan aikana tekemät tutkimukset osoittavat, että 9 500 kilogrammaa hehtaaria kohti on kohtuullinen tuotantomäärä tälle lajikkeelle, ja näin ollen tämä määrä lisätään eritelmään.

Kokemus on myös osoittanut, että ITACyL-instituutin arvioima määrä on sopiva. Tuotantoa rajoittavan tämänhetkisen enimmäismäärän vuoksi on yleensä jouduttu leikkaamaan pois paljon terttuja. Tämä johtuu siitä, että tähän saakka rypäleitä on voitu käyttää ainoastaan puna- ja roseeviinien tuotannossa, sillä SAN-nimitys ei ole kattanut muita viinejä.

Uusi enimmäismäärä on aiempaa korkeampi, koska eritelmään on lisätty valkoviinit. Valkoviineissä tavoitellaan selkeää raikkautta, mutta tämän lajikkeen tuotantoa rajoittava vanha enimmäismäärä vaikeuttaa tällaisen viinin tuottamista.

Muutostyyppi: tavallinen

Erityisesti valkoviinien tuotannossa käytetylle Albillo Mayor -lajikkeelle on asetettava hehtaarikohtainen enimmäistuotos. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

11. Albillo mayor -lajikkeen lisäys päälajikkeeksi (tuote-eritelmän 6 kohta ja yhtenäisen asiakirjan 1.7 kohta)

Kuvaus ja perustelut

Kuvaus ja perustelut: Albillo Mayor -lajikkeen katsotaan olevan päälajike, koska se on aina ollut alueen keskeisin valkoinen lajike.

Valkoviinien sisällyttämisen eritelmään on liityttävä erottamattomasti siihen, että Albillo Mayor -lajike on kulmakiven asemassa viinintuotannossa. Tätä lajiketta on siksi pidettävä ensisijaisena lajikkeena, ei pelkästään hyväksyttynä lajikkeena.

On olemassa lukuisia syitä, jotka tukevat Albillo Mayor -lajikkeen valintaa Ribera del Duero -alueella tuotettujen valkoviinien päälajikkeeksi:

— Ensinnäkin se on alueen ainoa hyväksytty valkoinen lajike.

— Toiseksi se on rekisteröityjen viininvalmistamojen kaupan pitämien valkoviinien pääasiallinen lajike, ja näiden viinien menestys markkinoilla ja viinikriitikkojen keskuudessa lisää lajikkeeseen kohdistuvaa kiinnostusta.

— Kolmanneksi se on suojatulla alueella viljellyistä lajikkeista perinteisin ja omaleimaisin. Valkoviinien ominaispiirteet ovat siis voimakkaasti sidoksissa tähän lajikkeeseen, joka täytyy näin ollen vahvistaa Ribera del Duero -alueella tuotettujen valkoviinien päälajikkeeksi.

Tämän vuoksi suositeltavinta olisi määrittää Albillo Mayor -lajike päälajikkeeksi sisällytettäessä valkoviinit eritelmään, jotta voidaan varmistaa, että alueen viinit säilyttävät perinteiset ominaispiirteensä.

Albillo Mayor -lajiketta on perinteisesti aina viljelty rinnakkain Tempranillo-lajikkeen kanssa alueen viinitarhoissa. Ribera del Duero -alueen viinien ominaispiirteet ovatkin määräytyneet näiden molempien lajikkeiden perusteella.

Muutostyyppi: tavallinen

Erityisesti valkoviinien tuotannossa käytetty Albillo Mayor -lajike on aina ollut hyväksytty, ja se on alueen keskeisin valkoinen lajike. Kyseessä ei siis ole muutos, vaan edellä selitetyn asiantilan tunnustaminen. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

12. Perinteisiä sivulajikkeita koskevan poikkeuksen sisällyttäminen eritelmään (tuote-eritelmän 6 kohta)

Kuvaus ja perustelut

Sallitaan perinteisten viinitarhojen rypäleiden käyttö SAN-nimityksen viinien valmistuksessa.

Tiettyjen sivulajikkeiden käyttö päälajikkeisiin sekoitettuna on ollut perinteenä useiden vuosien ajan, myös sen jälkeen, kun alkuperänimitystä ryhdyttiin käyttämään alueella rosee-/clarete-viineistä (tämä oli osa erityissääntöjä ja tapahtui ennen tuote-eritelmän laatimista).

Lisäksi alueella olevien perinteisten lajikkeiden viljelylohkot ovat merkittävä geneettisen vaihtelevuuden lähde, koska ne on valikoitu massal selection ‐periaatteella sukupolvien kuluessa, ja ne ovat sen vuoksi sopeutuneet alueeseen. Sääntelyneuvosto haluaakin säilyttää tämän tilanteen ja edistää tätä perinteistä arvoa erityisesti, jotta alueella pystytään jatkossa selviämään muuttuvista tilanteista, etenkin ilmaston lämpenemisestä.

Markkinoilla suositaan entistä raikkaampia viinejä, jotka ovat samalla monivivahteisia. Tämän vuoksi on hyödyllistä käyttää näitä lajikkeita enemmän. Tämän sallimista toimijat ovatkin usein pyytäneet.

Muutostyyppi: tavallinen

Muutos ei aiheuta merkittävää muutosta ominaisuuksiin, vaan tuote säilyttää yhteydessä maantieteelliseen alueeseen mainitut ominaispiirteensä. Tarkoituksena on koota yhteen perinteiset käytännöt, alueelle tuotujen lajikkeiden tarjoamat mahdollisuudet ja uudet viininvalmistustrendit, jotta voidaan valmistaa kuluttajien tämänhetkisiä mieltymyksiä vastaava tuote. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

13. Yhteyttä koskevan sanamuodon päivitys (tuote-eritelmän 7 kohta ja yhtenäisen asiakirjan 1.8 kohta)

Kuvaus ja perustelut

Yhteyttä koskevaan sanamuotoon tehdään vähäisiä muutoksia, joilla selkeytetään tiettyjä käsitteitä ja perustellaan ehdotetut muutokset.

Ehdotetut muutokset SAN-nimityksen ”RIBERA DEL DUERO” tuote-eritelmään eivät aiheuta merkittävää muutosta yhteyteen tai vaaranna sitä. On kuitenkin ollut tarpeen muokata yhteyttä, jotta voidaan selkeyttää muutamia käsitteitä ja korostaa erityisesti, että kyseessä olevat muutokset ovat perusteltuja eivätkä riko syy-seuraussuhdetta.

Muutostyyppi: tavallinen

Kyseessä ei ole merkittävä muutos, vaan pelkästään sopivamman sanamuodon käyttäminen. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

14. Muutos 8 kohdassa esitettyihin sovellettaviin lisävaatimuksiin (tuote-eritelmän 8 kohta ja yhtenäisen asiakirjan 1.9 kohta)

Kuvaus ja perustelut

Muutokset 8 kohtaan ”Muut sovellettavat vaatimukset”: mainitaan ajantasainen oikeudellinen kehys ja selkeytetään tiettyjä tekijöitä, kuten rekisteröintivelvoitetta, tuotosta koskevia poikkeuksia, perusteluita pullotukseen alkuperäispaikassa ja merkintöjä. Lisäksi otetaan käyttöön mahdollisuus käyttää merkinnöissä pienempien maantieteellisten alueiden nimiä.

Kohta on muutettu kokonaan, jotta selkeytetään joitakin aiemmin hieman epäselviksi jääneitä seikkoja. Sanamuoto vastaa nyt paremmin nykyisiä sääntöjä.

Mahdollisuus mainita pienempi maantieteellinen alue tarkoittaa, että maantieteellisellä alueella sijaitsevien kuntien ja paikallisyhteisöjen nimet voidaan mainita. Muutoksella vastataan esitettyihin toiveisiin, sillä nykyään kuluttajat arvostavat tietoa tuotteen lähtöpaikasta yhä enemmän.

Kyseessä ovat hallinnolliset yksiköt, joten paikka käy tarkasti ilmi.

Muutostyyppi: tavallinen

Kohtaan tehdyt muutosehdotukset eivät aiheuta muutosta suojattuun nimeen eivätkä uusia kaupan pitämisen rajoituksia. Näin ollen muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

15. Päivitys 9 kohdan b alakohtaan ”eritelmän valvonta: valvontatehtävät” (tuote-eritelmän 9 kohdan b alakohta)

Kuvaus ja perustelut

Kuvaus ja perustelut: Päivitetään valvontatehtäviä koskevaa kohtaa.

Standardin UNE-EN-ISO 17065 hyväksyntäprosessi, johon sääntelyneuvosto osallistuu, edellyttää tämän kohdan tarkistamista, jotta kohta noudattaa standardissa säädettyjä periaatteita.

Muutostyyppi: tavallinen

Muutos ei kuulu kumpaankaan asetuksen (EU) 2019/33 14 artiklan 1 kohdassa mainituista muutosluokista.

YHTENÄINEN ASIAKIRJA

1. Tuotteen nimi

”Ribera del Duero”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

”VINO TINTO JOVEN”, ”JOVEN ROBLE”

”JOVEN” (ei kypsytystä tai alle kolmen kuukauden kypsytys- ja/tai tynnyrikypsytysaika)

Ulkonäkö: kirkas, vähintään keskivoimakas väri ja purppuranpunaisesta punaviolettiin vaihtelevat sävyt.

Aromi: keskivahvoja punaisten ja/tai tuoreiden tummien hedelmien aromeja.

Maku: Hapokkuuden ansiosta tasapainoinen ja raikas, kevyt tai keskitäyteläinen. Vähintään lyhyt jälkimaku.

”JOVEN ROBLE” (yli kolmen kuukauden kypsytys- ja/tai tynnyrikypsytysaika)

Ulkonäkö: kirkas, vähintään keskivoimakas väri ja purppuranpunaisesta punaviolettiin vaihtelevat sävyt.

Aromi: punaisten ja/tai tuoreiden tummien hedelmien aromeja sekä tammitynnyrikypsytyksen tuomia aromeja.

Maku: Hapokkuuden ansiosta tasapainoinen ja raikas, vähintään keskitäyteläinen. Vähintään lyhyt jälkimaku.

Tässä kohdassa säädetyt fysikaalis-kemialliset ominaisuudet noudattavat EU:n säännöissä määriteltyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) (*1) 0,833 Kokonaisrikkidioksidipitoisuus enintään (mg/litra) 150

”CRIANZA”

Ulkonäkö: Kirkas, vähintään keskivoimakas väri ja granaatinpunaisesta punaviolettiin vaihtelevat sävyt. Ei hiilidioksidia.

Aromi: punaisten ja/tai tuoreiden tummien hedelmien aromeja sekä tammitynnyrikypsytyksen tuomia vähintään keskivahvoja aromeja.

Maku: tasapainoinen, riittävä happojen tuoma raikkaus, täyteläisyys vaihtelee keskivahvasta vahvaan, ja jälkimaku vaihtelee keskipitkästä pitkään.

Tässä kohdassa säädetyt fysikaalis-kemialliset ominaisuudet noudattavat EU:n säännöissä määriteltyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 milliekvivalenttia/litra Haihtuvien happojen pitoisuus enintään (milliekvivalenttia/litra) (*2) 0,833 Kokonaisrikkidioksidipitoisuus enintään (mg/litra) 150

PUNAINEN ”RESERVA” JA ”GRAN RESERVA” JA MUUT YLI KAHDEN VUODEN IKÄISET PUNAVIINIT

”RESERVA” JA ”GRAN RESERVA”

Ulkonäkö: Kirkas tai hieman samea, vähintään keskivoimakas väri ja tiilenpunaisesta punaviolettiin vaihtelevat sävyt. Ei hiilidioksidia.

Aromi: keskivahvoja tammitynnyrikypsytyksen tuomia aromeja sekä mahdollisesti hillottujen hedelmien aromeja muttei tuoreiden hedelmien aromeja.

Maku: tasapainoinen, riittävä happamuus, täyteläisyys vaihtelee keskivahvasta vahvaan, ja jälkimaku vaihtelee keskipitkästä pitkään.

MUUT YLI KAHDEN VUODEN IKÄISET VIINIT (joilla yli kolmen kuukauden kypsytys- ja/tai tynnyrikypsytysaika)

Ulkonäkö: kirkas tai hieman samea, vähintään keskivoimakas väri ja tiilenpunaisesta punaviolettiin vaihtelevat sävyt.

Aromi: tammitynnyrikypsytyksen tuomia aromeja.

Maku: tasapainoinen, riittävä happamuus, täyteläisyys vaihtelee keskivahvasta vahvaan, ja jälkimaku vaihtelee keskipitkästä pitkään.

Tässä kohdassa säädetyt fysikaalis-kemialliset ominaisuudet noudattavat EU:n säännöissä määriteltyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) (*3) 0,833 Kokonaisrikkidioksidipitoisuus enintään (mg/litra) 150

ROSEE-/CLARETE-VIINIT

Ei kypsytystä:

Ulkonäkö: kirkas, sipulin kuoren värisen ja vadelman vaaleanpunaisen välillä oleva värisävy, mahdollisesti hieman harmaan sävyjä pullon pohjalla.

Aromi: punaisten hedelmien ja/tai muiden hedelmien aromeja.

Maku: tasapainoinen ja raikas, keskivahva tai vahva happamuus, ja kevyt tai keskitäyteläinen.

Kypsytettynä:

Ulkonäkö: kirkas, sipulin kuoren värisen ja vadelman vaaleanpunaisen välillä oleva värisävy, mahdollisesti hieman harmaan sävyjä pullon pohjalla.

Aromi: Tuoreiden tai hillottujen punaisten hedelmien ja/tai muiden hedelmien aromeja sekä tammitynnyrikypsytyksen tuomia aromeja. Reserva- ja Gran Reserva ‐viineissä voi olla hedelmien aromeja.

Maku: tasapainoinen ja raikas, keskivahva tai vahva happamuus, ja kevyt tai keskitäyteläinen.

Tässä kohdassa säädetyt fysikaalis-kemialliset ominaisuudet noudattavat EU:n säännöissä määriteltyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4,3 g/l viinihappona ilmaistuna Haihtuvien happojen pitoisuus enintään (milliekvivalenttia/litra) (*4) 0,833 Kokonaisrikkidioksidipitoisuus enintään (mg/litra) 180

VALKOVIINIT

Ei kypsytystä:

Ulkonäkö: kirkas ja voimakkuudeltaan vaihteleva oljenkeltainen.

Aromi: ”Muiden hedelmien” aromeja. Voi olla kasvien vivahteita.

Maku: tasapainoinen ja raikas, keskivahva tai vahva happamuus, ja kevyt tai keskitäyteläinen.

Kypsytettynä:

Ulkonäkö: Puhdas, oljenkeltaisen ja kullankeltaisen välinen väri. Perinteisillä merkinnöillä ”Crianza”, ”Reserva” ja ”Gran Reserva” varustetuissa viineissä sallitaan syvän kullankeltainen väri.

Aromi: Tuoreiden tai hillottujen ”muiden hedelmien” aromeja sekä tammitynnyrikypsytyksen tuomia aromeja. Reserva- ja Gran Reserva -viineissä voi olla hedelmien aromeja.

Maku: tasapainoinen ja raikas, keskivahva tai vahva happamuus, ja kevyt tai keskitäyteläinen.

Haihtuvien happojen pitoisuus enintään:

0,65 g/l käymättömissä viineissä ja viineissä, joita ei ole kypsytetty tynnyrissä (10,83 milliekvivalenttia/litra)

0,8 g/l käymättömissä viineissä ja viineissä, joita ei ole kypsytetty tynnyrissä (13,33 milliekvivalenttia/litra)

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/litra) 180

5. Viininvalmistusmenetelmät

a. Olennaiset viininvalmistusmenetelmät

Viljelymenetelmät

Jotta viinin viljelylohkoja voidaan käyttää SAN-nimityksen ”Ribera del Duero” rypäleiden tuotantoon, lohkojen on oltava istutuksesta laskien vähintään kolmannella kasvukaudellaan.

Viljelymenetelmät

Uusien köynnösten vähimmäistiheys on 2 000 viiniköynnöstä hehtaaria kohti.

Erityinen viininvalmistusmenetelmä

Punaisilla lajikkeilla 19,1 Brix-astetta (11 Baumé-astetta) ja valkoisilla lajikkeilla 17,9 Brix-astetta (10,5 Baumé-astetta).

Erityinen viininvalmistusmenetelmä

Enintään 72 litraa viiniä tai rypälemehua jokaisesta 100 kilogrammasta rypäleitä.

Kypsytysolosuhteet

Erityinen viininvalmistusmenetelmä

”CRIANZA”: Punaviinien vähimmäiskypsytysaika on 24 kuukautta, joista vähintään 12 kuukauden ajan viiniä kypsytetään tammitynnyreissä. Rosee-/clarete-viinien ja valkoviinien vähimmäiskypsytysaika on 18 kuukautta, joista vähintään 6 kuukauden ajan viiniä kypsytetään tammitynnyreissä.

”RESERVA”: Punaviinien vähimmäiskypsytysaika on 36 kuukautta. Viiniä kypsytetään vähintään 12 kuukautta tammitynnyreissä ja sen jälkeen pullossa. Rosee-/clarete-viinien ja valkoviinien vähimmäiskypsytysaika on 24 kuukautta. Viiniä kypsytetään vähintään 6 kuukautta tammitynnyreissä ja sen jälkeen pullossa.

”GRAN RESERVA”: Punaviinien vähimmäiskypsytysaika on 60 kuukautta. Viiniä kypsytetään vähintään 24 kuukautta tammitynnyreissä ja sen jälkeen pullossa. Rosee-/clarete-viinien ja valkoviinien vähimmäiskypsytysaika on 48 kuukautta. Viiniä kypsytetään vähintään 6 kuukautta tammitynnyreissä ja sen jälkeen pullossa.

Kypsytysolosuhteet

Erityinen viininvalmistusmenetelmä

Merkintä ”ROBLE/BARRICA”

Punaviinejä, rosee-/clarete-viinejä ja valkoviinejä kypsytetään tynnyreissä vähintään kolme kuukautta.

Kypsytysolosuhteet

Erityinen viininvalmistusmenetelmä

Crianza, Reserva ja Gran Reserva -viinejä kypsytetään tammitynnyreissä, joiden tilavuus on enintään 330 litraa.

Roble/Barrica-viinejä kypsytetään tynnyreissä, joiden tilavuus on enintään 600 litraa.

Asianomainen viininvalmistusmenetelmien rajoitus

SAN-nimityksen ”Ribera del Duero” kattamien viinien tuotannossa on käytettävä eri lajikkeita seuraavien osuuksien mukaisesti:

Punaviinit sisältävät vähintään 95 tässä tuote-eritelmässä hyväksytyn punaisen rypälelajikkeen rypälettä sataa rypälettä kohti. Tempranillo-, Tinto Fino- tai Tinta del Pais -lajikkeiden osuuden on oltava vähintään 75 prosenttia.

Rosee-/clarete-viinien tuotannossa käytetyistä rypäleistä vähintään 50 prosenttia on oltava tässä tuote-eritelmässä hyväksyttyjen punaisten lajikkeiden rypäleitä.

Valkoviinien tuotannossa käytetyistä rypäleistä vähintään 75 prosenttia on oltava Albillo Mayor -lajikkeen rypäleitä.

b. Enimmäistuotokset

PUNAISET LAJIKKEET

7 000 kg rypäleitä/ha

PUNAISET LAJIKKEET

50,4 hl/ha

VALKOISET LAJIKKEET

9 500 kg rypäleitä/ha

VALKOISET LAJIKKEET

68,4 hl/ha

6. Rajattu maantieteellinen alue

BURGOSIN MAAKUNTA: ADRADA DE HAZA, ANGUIX, ARANDA DE DUERO (LA AGUILERA ja SINOVAS), BAÑOS DE VALDEARADOS, BERLANGAS DE ROA, CALERUEGA, CAMPILLO DE ARANDA, CASTRILLO DE LA VEGA, LA CUEVA DE ROA, FRESNILLO DE LAS DUEÑAS, FUENTECEN, FUENTELCESPED, FUENTELISENDO, FUENTEMOLINOS, FUENTENEBRO, FUENTESPINA, GUMIEL DE IZÁN, GUMIEL DE MERCADO, HAZA, HONTANGAS, HONTORIA DE VALDEARADOS, LA HORRA, HOYALES DE ROA, MAMBRILLA DE CASTREJÓN, MILAGROS, MORADILLO DE ROA, NAVA DE ROA, OLMEDILLO DE ROA, PARDILLA, PEDROSA DE DUERO (BOADA DE ROA, GUZMÁN, QUINTANAMANVIRGO ja VALCABADO DE ROA), PEÑARANDA DE DUERO (CASANOVA), QUEMADA, QUINTANA DEL PIDIO, ROA, SAN JUAN DEL MONTE, SAN MARTÍN DE RUBIALES, SANTA CRUZ DE LA SALCEDA, LA SEQUERA DE HAZA, SOTILLO DE LA RIBERA (PINILLOS DE ESGUEVA), TERRADILLOS DE ESGUEVA, TORREGALINDO, TÓRTOLES DE ESGUEVA (VILLOVELA DE ESGUEVA), TUBILLA DEL LAGO, VADOCONDES, VALDEANDE, VALDEZATE, LA VID Y BARRIOS (GUMA ja ZUZONES), VILLAESCUSA DE ROA, VILLALBA DE DUERO, VILLALBILLA DE GUMIEL, VILLANUEVA DE GUMIEL, VILLATUELDA ja ZAZUAR.

SEGOVIAN MAAKUNTA: ALDEHORNO, HONRUBIA DE LA CUESTA, MONTEJO DE LA VEGA DE LA SERREZUELA ja VILLAVERDE DE MONTEJO (VILLALVILLA DE MONTEJO).

SORIAN MAAKUNTA: ALCUBILLA DE AVELLANEDA (ALCOBA DE LA TORRE ja ZAYAS DE BÁSCONES), (ALCUBILLA DEL MARQUÉS), CASTILLEJO DE ROBLEDO, LANGA DE DUERO (ALCOZAR, BOCIGAS DE PERALES, VALDANZO, VALDANZUELO ja ZAYAS DE TORRE), MIÑO DE SAN ESTEBAN ja SAN ESTEBAN DE GORMAZ (ALDEA DE SAN ESTEBAN, ATAUTA, INES, MATANZA DE SORIA, OLMILLOS, PEDRAJA DE SAN ESTEBAN, PEÑALBA DE SAN ESTEBAN, QUINTANILLA DE TRES BARRIOS, REJAS DE SAN ESTEBAN, SOTO DE SAN ESTEBAN, VELILLA DE SAN ESTEBAN ja VILLÁLVARO).

VALLADOLIDIN MAAKUNTA: BOCOS DE DUERO, CANALEJAS DE PEÑAFIEL, CASTRILLO DE DUERO, CURIEL DE DUERO, FOMPEDRAZA, MANZANILLO, OLIVARES DE DUERO, OLMOS DE PEÑAFIEL, PEÑAFIEL (ALDEAYUSO, MÉLIDA ja PADILLA DE DUERO), PESQUERA DE DUERO, PIÑEL DE ABAJO, PIÑEL DE ARRIBA, QUINTANILLA DE ARRIBA, QUINTANILLA DE ONÉSIMO, RÁBANO, ROTURAS, TORRE DE PEÑAFIEL (MOLPECERES), VALBUENA DE DUERO (SAN BERNARDO) ja VALDEARCOS DE LA VEGA.

7. Pääasiallinen rypälelajike / pääasialliset rypälelajikkeet

TEMPRANILLO – TINTA DEL PAIS

TEMPRANILLO – TINTO FINO

ALBILLO MAYOR

8. Yhteyden/yhteyksien kuvaus

1. Edellä 5 kohdassa määritellyn maantieteellisen alueen ympäristö ja ilmasto-olosuhteet antavat viineille niiden ominaispiirteet. Näin ollen alueen päälajikkeisiin liittyvät samankaltaisuudet osoittavat, että alueella viljellyillä rypäleillä on tiettyjä ominaispiirteitä, jotka aiheuttavat nämä samankaltaisuudet. Tämä saa aikaan viinien tasapainoisen ja luonnollisen happamuuden. Punaviinien ominaispiirteenä on myös korkea fenolipitoisuus, jonka takia antosyaanien ja vitisiinien aiheuttamat sinertävät vivahteet ovat selkeästi huomattavissa ja tanniinien polymeerit ovat korkealaatuisia.

2. Ilmasto vaikuttaa merkittävästi rypäleisiin varsinkin sen vuoksi, että alue sijaitsee keskimäärin korkealla. Rypäleiden hidas kypsyminen sekä päivä- ja yölämpötilojen suuret erot kuitenkin loppujen lopuksi mahdollistavat sopivien yhdisteiden erinomaisen kehittymisen päivän aikana ja vähentävät yhdisteiden metabolista palamista yön aikana. Pitkä kypsymisaika myös pehmentää tanniineja luonnollisesti.

3. Tämän seurauksena SAN-nimityksen ”RIBERA DEL DUERO” kattama tuotantoalue on sopiva laadukkaiden viinien valmistukseen edellyttäen, että viinitarhojen tuotannolle asetetaan enimmäismäärä ja että myöhäisiä lajikkeita ei käytetä. Alueella saadaan paljon auringonpaistetta – yli 2 400 tuntia vuodessa – ja kesällä sekä kasvun ja kypsymisen aikana sää on kuuma. Nämä olosuhteet ovat korkean polyfenolipitoisuuden kannalta välttämättömät. Alue soveltuu laadukkaiden viinien valmistukseen, mutta vaatii myös mukautuksia muun muassa istutusalueisiin, lajikkeisiin, kasvien elinvoimaisuuteen ja viljelymenetelmiin.

4. Pinnanmuodostukseen, ilmastoon ja maaperätyyppeihin liittyvien tuotantoalueen luonnonolosuhteiden ansiosta viinitarhat, jotka ovat mukautuneet erityisesti Ribera del Dueron tuotantoon, kehittyvät parhaalla mahdollisella tavalla. Edellä kuvattujen alueen erityisolosuhteiden lisänä tulevat Tinto Fino -lajikkeen kehittymiselle tällä alueella luonteenomaiset piirteet, jotka antavat viineille niiden ainutlaatuisen luonteen. Lajike on sopeutunut alueeseen niin hyvin, että sen voidaan katsoa olevan kotoperäinen. Rypäleiden ominaispiirteiden ansiosta voidaan valmistaa hyvin säilyviä laatuviinejä, mikä on käynyt ilmeiseksi vuosisatojen kuluessa ja näkyy suojattujen viinien nykypäivän markkinoinnissa ja viinien asemassa kuluttajien suosikkiviineinä. Albillo Mayor -lajiketta voidaan puolestaan pitää alueen kotoperäisten valkoisten lajikkeiden päälajikkeena, koska sitä on perinteisesti istutettu alueella eniten. Alueen valkoviinit on myös perinteisesti aina tuotettu tästä lajikkeesta.

9. Olennaiset lisäedellytykset (pakkaaminen, merkinnät, muut vaatimukset)

Pullottaminen rajatulla alueella

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus

Viininvalmistusprosessi sisältää pullotuksen ja kypsyttämisen, ja näin ollen tuote-eritelmässä kuvatut aistinvaraiset ja fysikaalis-kemialliset ominaisuudet voidaan taata ainoastaan, jos viininkäsittely tapahtuu kokonaisuudessaan tuotantoalueella. SAN-nimityksen ”Ribera del Duero” viinien pullotus on yksi niistä tekijöistä, jotka ovat ratkaisevassa asemassa tuote-eritelmässä määriteltyjen ominaisuuksien saavuttamisessa. Tämän seurauksena ja jotta voidaan varmistaa laatu ja antaa takuu alkuperästä ja valvonnasta, pullotus tehdään viininvalmistamoissa, jotka sijaitsevat tuotantoalueen rekisteröidyissä pullotuslaitoksissa.

Merkintävaatimukset

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus

Kaikkien suojattujen viinien merkinnöissä on oltava maininta maantieteellisestä alueesta ”Ribera del Duero”.

SAN-nimityksen korvaava perinteinen merkintä on ”Designation of Origin” (DO) (”alkuperänimitys”).

Merkintävaatimukset

Oikeudellinen kehys:

SAN-/SMM-nimityksistä vastaava elin vahvistaa, jos jäsenvaltio on näin säätänyt.

Lisäedellytyksen tyyppi:

Merkintöjä koskevat lisämääräykset

Edellytyksen kuvaus

Suojatuista viineistä voidaan käyttää perinteisiä merkintöjä ”CRIANZA”, ”RESERVA” ja ”GRAN RESERVA”, jos niiden tuotannossa on noudatettu tuote-eritelmässä määriteltyjä kypsytysolosuhteita (3 kohdan b alakohdan 2 alakohta).

Suojatuista viineistä voidaan käyttää merkintää ”ROBLE/BARRICA”, jos niiden tuotannossa on noudatettu tuote-eritelmässä määriteltyjä kypsytysolosuhteita (3 kohdan b alakohdan 2 alakohta).

Merkintävaatimukset

Oikeudellinen kehys:

SAN-/SMM-nimityksistä vastaava elin vahvistaa, jos jäsenvaltio on näin säätänyt.

Lisäedellytyksen tyyppi:

Merkintöjä koskevat lisämääräykset

Edellytyksen kuvaus

SAN-nimityksellä ”RIBERA DEL DUERO” suojattujen viinien valinnaisena merkintänä voidaan käyttää minkä tahansa sellaisen pienemmän maantieteellisen alueen (yhteisön) maantieteellistä nimeä, joka mainitaan tämän asiakirjan 5 kohdan luettelossa, edellyttäen että 85 prosenttia käytetyistä rypäleistä on peräisin merkityn pienemmän maantieteellisen alueen viljelylohkoilta.

Linkki eritelmään

www.itacyl.es/documents/20143/342640/Ppta+Mod+PCC+DO+RIBERA+Rev+3.docx/77b3b8ce-6ae7-0506-4314-1a47654af80a

(1) EYVL L 9, 11.1.2019, s. 2.

(*1) 0,833 milliekvivalenttia litrassa kutakin tilavuusprosenttia kohti enintään vuoden kypsytetyissä viineissä. Yli vuoden kypsytetyissä viineissä pitoisuus ei saa ylittää seuraavasti laskettua enimmäismäärää: 1 g/l 10 tilavuusprosenttiin asti, jonka jälkeen pitoisuus nousee 0,06 g/l kutakin tilavuusprosenttia kohti.

(*2) 0,833 milliekvivalenttia litrassa kutakin tilavuusprosenttia kohti enintään vuoden kypsytetyissä viineissä. Yli vuoden kypsytetyissä viineissä pitoisuus ei saa ylittää seuraavasti laskettua enimmäismäärää: 1 g/l 10 tilavuusprosenttiin asti, jonka jälkeen pitoisuus nousee 0,06 g/l kutakin tilavuusprosenttia kohti.

(*3) 0,833 milliekvivalenttia litrassa kutakin tilavuusprosenttia kohti enintään vuoden kypsytetyissä viineissä. Yli vuoden kypsytetyissä viineissä pitoisuus ei saa ylittää seuraavasti laskettua enimmäismäärää: 1 g/l 10 tilavuusprosenttiin asti, jonka jälkeen pitoisuus nousee 0,06 g/l kutakin tilavuusprosenttia kohti.

(*4) 0,833 milliekvivalenttia litrassa kutakin tilavuusprosenttia kohti enintään vuoden kypsytetyissä viineissä. Yli vuoden kypsytetyissä viineissä pitoisuus ei saa ylittää seuraavasti laskettua enimmäismäärää: 1 g/l 10 tilavuusprosenttiin asti, jonka jälkeen pitoisuus nousee 0,06 g/l kutakin tilavuusprosenttia kohti.